Gudrun Brottveit

Gudrun Brottveit (født 1954) er en norsk kriminolog og barnevernsforsker, som er professor i sosialt arbeid og barnevern ved Høgskolen i Østfold.

Brottveit er utdannet barnevernspedagog og kriminolog (cand.polit. 1993). Hun tok sin doktorgrad i kriminologi ved Universitetet i Oslo i 2007 på avhandlingen Seksuelle overgrep mot barn: en fortolkende tilnærming til barnevernsarbeidernes forståelse. Hun har vært forsker ved Institutt for kriminologi og rettssosiologi ved Det juridiske fakultet ved Universitetet i Oslo, seniorrådgiver i Barne- og likestillingsdepartementet og er nå professor ved Avdeling for helse og velferd ved Høgskolen i Østfold.

Brottveits forskning handler i tillegg til barnevern og sosialt arbeid om kriminologiske emner som stigmatisering og marginalisering, fengselssosiologi, kriminalitetsforståelse og straffens funksjoner, samt om forskningsmetode og vitenskapsteori. Hun deltar i et forskningsprosjekt i Halden fengsel om domfelte menns tilbakeføring til samfunnet. Hun underviser særlig i sosial- og barnevernfaglig emner, samfunnsvitenskap og vitenskapsteori- og forskningsmetode.

Bøker
Vitenskapsteori og kvalitative forskningsmetoder: Om å arbeide forskningsrelatert, Gyldendal, 2018

Referanser

Norske kriminologer
Vitenskapelig ansatte ved Universitetet i Oslo
Professorer ved Høgskolen i Østfold